อยากทราบว่าประจำเดือนมาครั้งสุดท้าย 9 กุมภาพันธ์ 2561 แล้วตอนนี้ยังไม่มาเลยค่ะ ไปตรวจที่คลินิค ตรวจเอง ก็ไม่พบการตั้งครรภ์ค่ะ แล้วตอนนี้เป็นแก๊สในลำใส้เยอะแล้วท้องเสีย เกี่ยวกับประจำเดือนมาช้ามั้ยค่ะ
สวัสดีค่ะ หากได้ตรวจหาการตั้งครรภ์ที่คลินิกแล้ว ไม่พบว่ามีการตั้งครรภ์เกิดขึ้น การที่ประจำเดือนยังไม่มาอาจเกิดได้จาก1. ความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร2. มีน้ำหนัดลดหรือเพิ่มขึ้นรวดเร็ว3. มีอาการไม่สบาย ร่างกายกำลังเจ็บป่วย โดยหาก มีอาการท้องเสีย ท้องอืด อาจทำให้ร่างกายอยู่ในภาวะเครียด (stress) ซึ่งส่งผลต่อการทำงานของฮอร์โมนของต่อมใต้สมอง และมีผลต่อการทำงานของรังไข่ได้แนะนำให้รอดูประจำเดือนไปอีกซักระยะค่ะ หากประจำเดือนไม่มานานเกิน 3 รอบเดือน ควรไปพบแพทย์เพื่อหาสาเหตุอื่นๆ เช่น มีภาวะที่มีถุงน้ำในรังไข่หลายใบ (PCOS) มีภาวะไทรอยด์ฮอร์โมนเป็นพิษ มดลูกมีพังผืด เป็นต้นส่วนอาการมีแก๊สในลำไส้เยอะ หรือท้องอืด ร่วมกับอาการท้องเสีย ควรพยายามรักษาให้หาย โดยการทานอาหารอ่อน ย่อยง่าย รสไม่จัด เคี้ยวช้าๆ ให้ละเอียด ไม่ทานอาหารครั้งละปริมาณมาก ไม่ดื่มน้ำอัดลม อัดแก๊สต่างๆ ไม่ดื่มเครื่องดื่มที่มีคาเฟอีน อาจทานยาบรรเทาอาการท้องอืด เช่นไซเมทิโคน(simethicone) เป็นต้นหากยังคงมีท้องเสีย ควรดื่มน้ำเกลือแร่บ่อยๆ หากมีอาการปวดท้องบิดหรือถ่ายเป็นมูกเลือด ควรไปพบแพทย์เพื่อทานยาปฏิชีวนะ